Kührst (Oortschop)

Kührst is en Oortschop in de Gemeen Geestland in’n Landkreis Cuxhoben in Neddersassen mit 1094 Inwahners. To de Oortschop höört blangen dat Dörp Kührst ok dat Dörp Alfst to.

 Geografie 

De Naveroortschoppen sünd Beers in’n Noorden, Lintig in’n Oosten, Ringst in’n Süüdoosten, Sellst (Gemeen Schippdörp) in’n Süden, Elm in’n Westen un Drangst in’n Noordwesten.

 Historie 

De Gemeen Kührst is 1968 ut de olen Gemenen Kührst un Alfst billt worrn.

An’n 1. April 1971 is de Gemeen Kührst Liddmaat von de eerste Samtgemeen Beers worrn. Dat hett aver blots bet to’n 1. März 1974 duurt, denn is Kührst Deel von de ne’e, gröttere Samtgemeen Beers worrn.

Kührst is to’n 1. Januar 2015 mit de annern Gemenen in de Samtgemeen Beers un de Stadt Langen to de Gemeen Geestland tohoopgahn. Kührst billt nu en Oortschop mit egen Oortsraad un Oortsbörgermeester binnen disse Gemeen.

 Politik 

 Gemeenraad/Oortsraad 

Liddmaten:
 2014:
 WG: Jens-Uwe Döscher, Hermann Hanewinkel, Carl Hildebrandt, Marco Hüttmeyer, Dennis Knackstedt, Heino Schween, Ewald Wiesner
 2016:
 CDU: Hermann Hanewinkel, Ewald Wiesner
 WG: Jens-Uwe Döscher, Carl Hildebrandt, Marco Hüttmeyer, Dennis Knackstedt, Heino Schween

 Börgermeesters/Oortsbörgermeesters 

Börgermeesters:
 Tied  Börgermeester  Partei 1968–  Hinrich Schniedewind  CDU -31. Dezember 2014  Hermann Hanewinkel  WG

Oortsbörgermeesters:
 Tied  Oortsbörgermeester  Partei 1. Januar 2015–  Hermann Hanewinkel  WG/CDU

 Wapen 

Dat Wapen von de Oortschop un fröhere Gemeen wiest baven op roden Grund en sülvern Ekentelg mit söss Bläder un twee Eckern un ünnen op grönen Grund en sülvern Wellenband mit en swart Kahn dor op.

De twee Eckern staht för de twee Öörd, ut de sik de Gemeen billt hett. De rode Grund kummt ut dat Wapen von Alfst un de gröne Grund ut dat Wapen von Kührst. Dat Wellenband un de Kahn staht för den Haadler Kanaal, de an Kührst un Alfst langslöppt un för den Frachtverkehr dor op.

 Weblenken 

 Websteed vun de Samtgemeen (hoochdüütsch)

Kategorie:Landkreis Cuxhoben
Kategorie:Oortschop